Q-bønder krever høyere melkekvoter

Q-bøndene på Jæren ber myndighetene øke melkekvotene med 15-20 prosent for å takle smørhunger og redusert melkeproduksjon.

Publisert: Publisert: 1. desember 2011

-Melkeproduksjonen i Norge kommer til å falle ytterligere utover i 2012. Da må bønder som kan, få anledning til å produsere mer, mener Trond Kr. Refve, leder av Q-meierienes produsentlag. (Foto: Odd Pihlstrøm) Foto: Pihlstr m

Denne artikkelen er over åtte år gammel

Styret i Q-meierienes produsentlag på Jæren sender i dag en søknad til Statens landbruksforvaltning (SLF) og Landbruks— og matdepartementet om å få øke melkekvotene med 15 prosent ut året og med 15-20 prosent utover i 2012. — Utspilleter samkjørt med Q-meieriene som selskap, hevder Klepp-bonde Trond Kr. Refve somer leder av Q-meierienes produsentlag på Jæren.

— Det er å dra det for langt, mener administrerende direktørBent Myrdahl i Q-meieriene. - Vi er en del av markedsordningen for melk oger nødt til å forholdes oss til gjeldende reguleringer. Men det er fint at noenvil utfordre systemet, selv om jeg har liten tro på at det er så lett å få til,sier Myrdahl.

Ikke særbehandling

I praksis ber Q-bøndene myndighetene åpne for høyere kvoter på generell basis. - Det er urealistisk å forvente noen særbehandling av Q-bøndene, er Refve.

Han slutter seg til kritikken Tine-bønder har rettet mot sitt eget selskap for dårlig kvotestyring etter at det ble klart at Tine ikke klarer å levere nok smør en periode framover.

Bakgrunnen er økt smørhunger blant norske forbrukere som følge av lavkarbobølgen – og lavere melkeproduksjon på grunn av svekket fôrkvalitet etter en regnfull sesong

Økt import

Som markedsregulator har Tine bedt SLF åpne for økt import ut over WTO-kvoten for å kompensere underskuddet.

SLF har fulgt opp og bestemte tirsdag å kutte tollsatsene på importert smør fra 70 til fire kroner per kilo fra 1. desember til 1. januar.

Dette har falt mange bønder som er i stand til å øke melkeproduksjonen tungt for brystet.

- Undervurdert

Q-bonde Trond Kr. Refve mener effekten av dårligere grovfôr etter den vanskelige sommeren er undervurdert og er lite imponert av Tines handtering av situasjonen.

— At de ikke har sett dette komme en skam, sier han – og fortsetter:

— Jeg er overbevist om at melkeproduksjonen kommer til å gå sterkt ned utover i 2012 på grunn av redusert fôrkvalitet og fordi en del produsenter har slaktet ut flere kyr. Samtidig bør bønder som har muligheter til å snu seg rundt og kan øke produksjonen få anledning til det, sier Refve.

Økt press

Han viser til at økt smørimport kommer i tillegg til at butikkhyllene fylles med stadig mer utenlandsk ost og andre importerte meieriprodukter. Dette svekker framtidsmulighetene til norske melkebønder, sier Refve.

Selv driver han en melkesamdrift med maksimal samdriftskvote på 750 tonn. Samdriften har tre medlemmer, men i praksis er to av kvotene leid.

Q-meierienes produsentlag på Jæren har cirka 250 medlemmer med samlede melkekvoter på i underkant av 60 millioner liter.